Canada dominerte turneringen og vant alle sine sju kamper med en sammenlagt målforskjell på 57–10, inkludert en 4–2-seier over USA i gruppespillet. I finalen beseiret canadierne igjen tittelforsvarer USA 3−2 og var dermed tilbake på tronen som de hadde mistet etter OL 2018 i Pyeongchang. Den canadiske lagkapteinen Marie-Philip Poulin ble den store finalehelten da hun assisterte på vinnermålet og selv satte 2–0 og 3–0 innen amerikanerne forsøkte seg på et comeback uten hell. Canadiske Brianne Jenner ble utnevnt til turneringens mest verdifulle spiller.